recursal/SuperWikiNEXT-32B huggingface dataset:
**James Seng** (lahir k.k. 1973) ialah Pengerusi Pasukan Kejuruteraan ENUM Asia Pasifik (APEET) dan Penolong Pengarah bagi Pihak Berkuasa Pembangunan Teknologi Maklumat di Enabler Technologies. Beliau ialah salah satu perintis internet Singapura yang telah diiktiraf sebagai pakar antarabangsa dalam bidang tersebut. 

Seng seringnya memberi ucapan dalam berbagai-bagai forum tentang persoalan internet seperti IDN, VoIP, IPv6, spam, OSS dan penguasaan internet. Beliau juga amat aktif dalam sebilangan pertubuhan piawai seperti ISO/IEC JTC1 dan IETF, dan berkhidmat dalam sebilangan lembaga/jawatankuasa pertubuhan internet.

Kerjaya dan pencapaian
----------------------

Seng memulakan kerjayanya di syarikat TechNet, pembekal perkhidmatan internet yang tunggal di Singapura pada tahun 1993 ketika masih merupakan pelajar di Universiti Nasional Singapura. Technet kemudian berpisah dengan syarikat induknya untuk menjadi Pacific Internet. 

Pada tahun 1993, Seng membangun *Heroes of the Lance III*,[*pautan mati kekal*] permainan main peranan berbilang pemain dalam talian (MMORPG). Pada akhir tahun 1998, beliau mengasaskan i-DNS.net dengan pelaburan sebanyak AS$24 juta daripada General Altantic Partners serta Network Solutions/Verisign  dan berkhidmat sebagai Ketua Pegawai Teknologinya selama tiga tahun. Di bawah pimpinannya, syarikat itu berkembang ke seluruh dunia, dengan pejabat-pejabat di melebihi tujuh buah negara.

Seng juga membangun sebilangan perisian dan perkhidmatan internet seperti PObox (1995), sebuah perkhidmatan e-mel dan pengiriman berasaskan laman yang telah dilesenkan dan didagangkan oleh:

* Singapore Press Holdings sebagai PostOne; dan
* InfoMAP Singapura (1994), laman sesawang rasmi untuk Singapura yang kini dikendalikan oleh Pihak Berkuasa Pembangunan Teknologi Maklumat Singapura.

Seng kini merupakan Penolong Pengarah bagi Pihak Berkuasa Pembangunan Teknologi Maklumat di Enabler Technologies dan bertanggungjawab untuk menjejaki teknologi memuncul dan mengganggu dalam internet, perisian sumber terbuka, penukaran maklumat, dan bidang-bidang berkait.

Pada tahun 2005, Seng memulakan suatu metablog untuk blogosfera Singapura yang dikenali sebagai Tomorrow.sg. Metablog ini kini merupakan salah satu destinasi internet yang paling popular dalam kalangan pengguna internet Singapura, dengan media tempatan sering 'meminjam' beritanya.

Seng kini masih membangun perisian internet dan menyumbang kepada gerakan Sumber Terbuka sebagai hobi. Beliau juga memulakan Projek Perisian Sumber Terbuka IDN (IDN-OSS) dan menyumbangkan kod kepada komuniti blog, termasuk banyak modul pemalam untuk Movable Type (sistem penerbitan blog) serta Drupal 4 Blogger.

Rujukan
-------

1. ↑  "Blog James Seng: Biografi". Diarkibkan daripada yang asal pada 2009-04-17. Dicapai pada 2009-11-03.

Pautan luar
-----------

* James Seng's Blog
* Tomorrow.sg
* Thymos Capital LLP
**Hospital Al-Sultan Abdullah Universiti Teknologi MARA** ialah sebuah hospital universiti yang terletak di Kuala Selangor, Selangor, Malaysia. Ia turut berfungsi sebagai hospital biasa dan menjadi alternatif kepada penduduk di bahagian Kuala Selangor, Rawang serta utara Klang dan Shah Alam untuk mendapatkan rawatan pakar ataupun pesakit luar.

Pembinaan dan perasmian
-----------------------

Ia telah mula dibina sejak 11 April 2017 di atas tapak seluas 18.4 hektar (45 ekar), dan siap pada 2020. Ia mula beroperasi pada 5 April 2021. Hospital ini telah dirasmikan pada 23 Julai 2022 oleh Yang di-Pertuan Agong, Al-Sultan Abdullah dan dimasyhurkan nama sebagai Hospital Al-Sultan Abdullah Universiti Teknologi MARA.

Kemudahan
---------

Ia menempatkan sebuah bangunan hospital sepuluh tingkat yang mempunyai kapasiti 400 katil; 98 klinik pakar; 17 dewan bedah; 17 wad, 16 mesin dialisis serta fasiliti pembelajaran yang dapat menampung sehingga 750 pelajar, pada satu-satu masa.

Perkhidmatan yang disediakan di hospital ini termasuklah rawatan kecemasan dan trauma, kritikal, perubatan dalaman, kardiologi, pembedahan am, plastik dan rekonstruksi, kardiotorasik, ortopedik, rawatan ibu hamil, bayi, remaja dan orang dewasa, onkologi, geriatrik, forensik, kesihatan mental, rehabilitasi serta dialisis.

Rangkaian kerjasama
-------------------

Hospital ini menjadi anggota pengasas Konsortium Hospital Universiti Awam Malaysia (KHUAM) yang diasaskan pada 15 Jun 2017 bersama-sama empat buah hospital universiti yang lain.

Rujukan
-------

1. ↑  ISMAIL, MOHAMAD ATHIR (2022-07-23). "Hospital Al-Sultan Abdullah tawar perkhidmatan kesihatan kompeten". *Utusan Malaysia*. Dicapai pada 2024-01-27.
2. 1 2  Hamsuddin, Amirul Aiman (2022-07-23). "Agong berkenan rasmikan Hospital Al-Sultan Abdullah UiTM". *Harian Metro* (dalam bahasa Inggeris). Dicapai pada 2024-01-27.
3. 1 2  "Hospital Pengajar UiTM Puncak Alam mula beroperasi 5 April". *www.astroawani.com*. Dicapai pada 2024-01-27.
4. ↑  Marzuki, Nursyahirah (2017-06-15). "5 universiti tingkat kerjasama pendidikan perubatan". *Harian Metro* (dalam bahasa Inggeris). Dicapai pada 2024-01-27.
**Sekolah Jenis Kebangsaan (T) Subramaniya Barathee** atau nama ringkasnya *SJK(T) Subramaniya Barathee*, merupakan sebuah Sekolah jenis kebangsaan Tamil yang terletak di Sungai Gelugor.

Pada 2009, Sekolah Jenis Kebangsaan (T) Subramaniya Barathee memiliki 113 pelajar lelaki dan 109 pelajar perempuan, menjadikan jumlah keseluruhan murid seramai 222 orang. Ia mempunyai seramai 16 orang guru.2009

Sejarah
-------

SJK(T) Subramaniya Barathee telah ditubuhkan pada tahun 1952 oleh jawatankuasa pentadbiran Kuil Sri Veerama Kaliamman Devasthanam, Gelugor, Pulau Pinang di tapak tanah ladang Brown. Bangunan ini dibina daripada sumbangan ‘Brown Estate Management’. Komuniti India dan pekerja ladang menjadikan bangunan ini sebagai dewan komuniti untuk agama Hindu dan masyarakat India.

Nama sekolah diberi sempena memperingati sasterawan ulung Tamil iaitu Subramaniya Barathiyar. Pada awalnya, sekolah ini merupakan pentas kepunyaan kuil tersebut. Pada masa itu, tapak bangunan sekolah dimiliki oleh Koperasi Serbaguna Gelugor, Pulau Pinang. 

Sekolah ini merupakan satu-satunya sekolah beraliran Bahasa Tamil yang terletak di kawasan Parlimen Bukit Gelugor. Kelas Bahasa Tamil dimulakan untuk orang dewasa dan selepas itu dijadikan sekolah rendah Tamil. Pada mulanya sekolah ini dinamakan ‘Subramaniya Barathee Tamil Padasalai’ oleh komuniti kuil.

Sekolah ini didaftarkan di bawah Section 7, Registration of School Enactment (Cap 159) pada 26 Julai 1956 oleh Superintendan of Ednetin, Settlement State of Penang (Dr.N.K.Menon) Health & Education Minister of Penang Government pada 7 November 1957.

Kini sekolah beroperasi di tapak bangunan baru mulai tahun 2014 dengan kemudahan yang selesa bagi PDPC dengan 13 bilik darjah, 5 bilik khas, kantin dan Bilik Mesyuarat.

Pencapaian
----------

2023-1 GOLD MEDAL-SIRIM INNOVATION & INVENTION EXHIBITION

2023-1 SILVER MEDAL-SIRIM INNOVATION & INVENTION EXHIBITION

2023-2 BRONZE MEDAL-SIRIM INNOVATION & INVENTION EXHIBITION

2021 - GOLD MEDAL - GO-GIF 2021 

2021 - SILVER MEDAL - INTOC INTERNARIONAL STEM COMPETITION

2021 - GOLD MEDAL - WIICC INDONESIA 

2023 - GOLD MEDAL - EUREKA INTERNATIONAL EXHIBITION

2023 -2 SILVER MEDAL - EUREKA INTERNATIONAL EXHIBITION

2023 -2 BRONZE MEDAL - EUREKA INTERNATIONAL EXHIBITION

2023 - SILVER MEDAL - ZONE LEVEL SCIENCE FAIR FOR YOUNG CHILDREN (SFYC)

2023 - 2 GOLD MEDAL - JUNIOR INNOVATER CHUMBAKA 2023

Alamat
------

Sekolah Jenis Kebangsaan (T) Subramaniya Barathee
Changkat Minden 1,
11700, Gelugor
Pulau Pinang, Malaysia
Telefon = 6046572129
Email = pbd1088@jpnpp.edu.my

Pautan luar
-----------

*
**Jalan Masjid India** merupakan sebatang jalan yang popular bagi warga Kuala Lumpur dan Lembah Klang untuk membeli-belah pada musim perayaan.

Terdapat banyak deretan kedai dan gerai menjual pelbagai jenis tekstil dan perhiasan diri dijual pada harga yang murah. Jalan ini setanding dengan Jalan Petaling yang terletak berdekatan dengan Puduraya. Sebelum Hari Raya Aidil Fitri dan Hari Raya Aidil Adha, orang Melayu pergi membeli baju hari raya yang sudah siap di Wisma Yakin. Kini pilihan baju Melayu lebih banyak dan dijual di merata-rata tempat.

Jalan ini dinamakan bersempena adanya sebuah masjid India di jalan ini. Sebelum ini, ia dikenali sebagai *Dickson Street*. Terdapat juga sebuah masjid India di sini. Masjid ini berasaskan Imam Hanafi sementara masjid Jamek berasaskan imam Syafie. 

| * l
* b
* s
Wilayah Persekutuan Kuala Lumpur |
| --- |
| Topik | 
* Sejarah
* Geografi
* Simbol
	+ Bendera
	+ Hari kelepasan
* Penduduk
* Pilihan raya
* Tarikan pelancong
	+ Metropolitan Lembah Klang
* Dewan Bandaraya Kuala Lumpur

 |
| Zon pembangunan | 
* Sentul-Menjalara
* Wangsa Maju-Maluri
* Damansara-Penchala
* Pusat Bandar
* Bukit Jalil-Seputeh
* Bandar Tun Razak-Sungai Besi

 |
| Daerah polis | 
* Sentul
* Wangsa Maju
* Brickfields
* Cheras
* Dang Wangi

 |
| Bahagian pilihan raya | 

| * l
* b
* s
Wilayah Persekutuan Bahagian pilihan raya di Wilayah Persekutuan |
| --- |
| Kuala Lumpur | P114 Kepong · P115 Batu · P116 Wangsa Maju · P117 Segambut · P118 Setiawangsa · P119 Titiwangsa · P120 Bukit Bintang · P121 Lembah Pantai · P122 Seputeh · P123 Cheras · P124 Bandar Tun Razak |
| Putrajaya | P125 Putrajaya |
| Labuan | P166 Labuan |

 |
| 
* Laman Commons Commons
* Laman Wikisource Wikisumber
* Kategori Kategori

 |
Mega merupakan album sulung kumpulan rock terkenal, Mega yang dikeluarkan pada tahun 1989 oleh Jojo's Production dengan PMC bertindak sebagai pengedar album. Album ini menampilkan 3 lagu hit iaitu *Pasti* ciptaan Saari Amri, *Sekuntum Bunga Sakura Di Gurun Sahara* ciptaan M. Nasir dan *Mega Cinta* ciptaan Nordin Taib.

Di Sebalik Rakaman
------------------

Pada tahun 1989, kumpulan Mega yang dianggotai oleh Man Penang, Adie, Sam, Lomaq dan Joey telah mendapatkan khidmat Rahim Othman, seorang komposer terkenal yang meningkat naik menerusi produknya bersama kumpulan Gersang untuk menerbitkan album pertama mereka. Rakaman album pertama mereka dijalankan di King Studio, Petaling Jaya, Selangor.

Namun setelah menyiapkan 2 lagu terawal Mega iaitu *Pasti* dan *Sekuntum Bunga Sakura Di Gurun Sahara*, Lomaq mengambil keputusan untuk meninggalkan Mega atas beberapa faktor dan kemudiannya digantikan oleh bekas pemain bass Kumpulan FRU iaitu Mad (kemudian dikenali sebagai Mat Mega). Pada masa yang sama, Man Penang turut dikeluarkan daripada rakaman. Namun begitu, rakaman muzik masih diteruskan sementara Mega mencari penyanyi baharu yang sesuai. Akhirnya, Mega telah memilih bekas vokalis D'Riyadh, Zarith yang berasal dari Gopeng, Perak sebagai vokalis baharu Mega dengan merakamkan kesemua 10 lagu yang dimuatkan dalam album pertama mereka.

Senarai runut
-------------

|  |  |  |  |  |  |
| --- | --- | --- | --- | --- | --- |
| No. | Tajuk | Seni kata | Gubahan | Masa |  |
| 1. | "Sekuntum Bunga Sakura Di Gurun Sahara "| S. Amin Shahab | M. Nasir | 4:32 |
| 2. | "Badai "| Saari Amri | Saari Amri | 5:14 |
| 3. | "Dunia Zaman sekarang (Cinta Itu Wang) "| S. Amin Shahab | Sam Mega | 5:01 |
| 4. | "Di Galeri Ini "| Bob | Sam Mega | 3:58 |
| 5. | "Mega Cinta (I) "| Wan Zul | Nordin Taib | 3:58 |
| 6. | "Di Tahun 2000  "| S. Amin Shahab | Nordin Taib | 3:23 |
| 7. | "Kau Dan Aku "| Wan Zul | Rahim Othman | 4:40 |
| 8. | "Hanya Dalam Gagasan "| S. Amin Shahab | M. Nasir | 4:04 |
| 9. | "Muzik Bergema  "| Bob | Nordin Taib | 4:44 |
| 10. | "Pasti "| Saari Amri | Saari Amri | 5:52 |

Nota :
  
 - Solo oleh Adie
  
 - Solo oleh Sam

Line-Up
-------

1. Zarith - Vokal
2. Adie - Gitar
3. Sam - Gitar
4. Lomaq - Bass (lagu *Pasti* & *Sekuntum Bunga Sakura Di Gurun Sahara*)
5. Mat Mega - Bass (8 lagu lain selain *Pasti* & *Sekuntum Bunga Sakura Di Gurun Sahara*)
6. Joey - Dram

Rujukan
-------

* MELAYUROCK\_Mega - Mega (1989)
Bagi novel asal di mana drama ini diadaptasi, lihat Perang Badar(nyahkekaburan)}]].}}

***Asam Pedas Untuk Dia*** ialah siri drama romantik komedi Malaysia 2015 arahan Mohd Feroz Abd Kader. Dibintangi oleh Dayana Roza dan Shukri Yahaya. Siri ini diadaptasi dari novel 2012 dengan judul sama karya Nuree Mirza terbitan Alaf 21 dan disiarkan di Slot Dahlia TV3 bermula 10 Januari 2015 dan berakhir pada 29 Mac 2015.

Sinopsis
--------

Mengisahkan Ainin Sofiya yang merupakan seorang pembantu rumah separuh masa di rumah majikannya, merangkap suaminya sendiri. Tugas Ainin Sofiya bukan setakat mengemas rumah, malah urusan dapur diserahkan kepadanya. Buat pertama kalinya, asam pedasnya mendapat pujian.

Dalam diam, Ainin Sofiya diintai oleh salah seorang anak majikannya, Ahmad Ziyad. Rupa-rupanya, asam pedas Ainin Sofiya menjadi kegemaran Ziyad. Namun tidak Ainin Sofiya sangka, Ziyad ingin melamarnya, hanya kerana ingin membantunya dari segi kewangan. Ainin Sofiya bukan mata duitan! Dia hanya bekerja di rumah tersebut dengan hasil usahanya sendiri. Setelah berfikir panjang, Ainin Sofiya menerima lamaran Ziyad, tetapi dia meletakkan syarat. Perkahwinan ini harus dirahsiakan daripada pengetahuan keluarga dan teman wanitanya. Ainin Sofiya juga tidak dibenarkan hamil.

Malah, Ainin Sofiya tidak dimaafkan jika perkara itu berlaku. Sampai bila Ainin Sofiya harus berlakon dan menyorok statusnya? Jiwa Ainin Sofiya terseksa menjadi isteri rahsia Ziyad walaupun halal di sisi agama. Ziyad seolah-olah tidak memahami perasaannya. Hidup Ainin Sofiya terseksa dengan permainannya sehingga takdir menentukan aku hamil anaknya.

Pelakon
-------

### Pelakon utama

* Dayana Roza sebagai Ainin Sofiya
* Shukri Yahaya sebagai Ahmad Ziyad

### Pelakon pembantu

* Fazlina Ahmad Daud sebagai Hajah Fauziah
* Manan Sulaiman sebagai Haji Marzuki
* Syaffiq Sahli sebagai Zarul
* Ardell Aryana sebagai Farhana
* Julia Farhana Marin sebagai Syafinaz
* Ben Amir sebagai Ashriq

Rujukan
-------

1. ↑  Asam Pedas Untuk Dia, janji kelainan Perak Today (21 Januari 2015). Dicapai pada 1 Februari 2015.

Pautan luar
-----------

* *Asam Pedas Untuk Dia*  di Pangkalan Data Filem Internet (IMDb)
**Sabasun Hyperuncit** (digayakan sebagai **SABASUN HYPErRUNCIT**) ialah sebuah rangkaian pasar raya runcit di Terengganu. Rangkaian ini berkonsepkan *halalan tayyiban* dan bermilikan bumiputera.Syarikat ini ditubuhkan pada tahun 1995 oleh Haji Che Ibrahim bin Haji Abdul Kadir dan Hajah Saleha binti Mohammad sebagai Pengerusi, dan anak-anak mereka, iaitu Che Salmi bin Haji Che Ibrahim sebagai Pengarah Urusan, dan Che Salman bin Haji Che Ibrahim sebagai Pengarah Operasi. Syarikat ini bermula sebagai kedai kecil tetapi dengan cepat membesar menjadi salah satu pasar raya besar terbesar di kawasan tersebut.

Sejarah
-------

SABASUN HYPErRUNCIT ditubuhkan pada 2 April 1995, dengan nama Sabasun Sdn Bhd, oleh sekumpulan usahawan tempatan yang melihat keperluan untuk pasar raya besar yang moden dan mudah di Kuala Terengganu. Tenaga kerja pada awalnya terdiri daripada hanya lapan orang, semuanya anggota keluarga yang rapat. Bermula dengan kawasan jualan 3,000 kaki persegi dan dua kaunter pembayaran, Sabasun mula dengan modal sebanyak RM 150,000.00. Syarikat ini memperkenalkan konsep "Harga Muroh Sokmo" atau "Always Low Price", yang membuatnya dikenali sebagai kedai yang menjual keperluan harian dan bulanan dengan harga yang sangat murah, dan mendapat reputasi sebagai "KEDAI TERMURAH" di Pantai Timur Semenanjung Malaysia pada setiap masa semasa operasinya.

Sepanjang tahun, SABASUN HYPErRUNCIT telah mengembangkan operasinya dan membuka beberapa cawangan baru di bahagian lain Terengganu. Pada tahun 2000, Sabasun mula membeli tanah di sebelah bangunan asal, yang merupakan 20,000 kaki persegi. Tahun berikutnya, bangunan baru (yang wujud sekarang) dibina, menjadikan jumlah kawasan jualan 37,000 kaki persegi. Pada tahun yang sama, Sabasun Sdn Bhd didaftarkan sebagai Sabasun HyperRuncit Sdn Bhd. Perkataan HyperRuncit diambil daripada perkataan "hyper" dan "runcit" yang membawa konsep menyediakan ruang jualan dan pilihan produk yang sama seperti pasar raya besar tetapi masih mengekalkan sentuhan kedai "runcit" tempatan, di mana perkhidmatan dan jenis produk yang ditawarkan adalah berdasarkan permintaan dan keperluan komuniti tempatan.

Produk dan Perkhidmatan
-----------------------

SABASUN HYPErRUNCIT menawarkan pelbagai produk dan perkhidmatan, termasuk barangan runcit, hasil tani segar, barangan rumah, elektronik, pakaian, dan banyak lagi.

Pencapaian
----------

Sabasun HyperRuncit mengutamakan pembinaan hubungan yang kukuh dengan pelanggan, pembekal, dan pekerja daripada hanya fokus pada penjualan.

Rujukan
-------

1. ↑

Pautan luar
-----------
***Lelaki Kiriman Tuhan*** merupakan sebuah siri televisyen Malaysia 2018 adaptasi novel dengan tajuk yang sama karya Umie Nadzimah. Siri arahan Rashid Sibir dan merupakan terbitan Zeel Production. Ia dibintangi oleh Mira Filzah dan Remy Ishak. Drama ini disiarkan Slot Raihana di Astro Oasis bermula 1 Oktober 2018 sehingga 28 Januari 2019.

Sinopsis
--------

Naira (Mira Filzah), si gadis garang dan selalu berwajah masam. Dia tidak percaya pada lelaki yang cuba mendekatinya. Semua tak ikhlas dan suka ambil kesempatan. Lelaki yang mengaku mencintainya separuh mati pun akan pergi bila tahu dia banyak tanggung beban hutang keluarga. Nampak sangat tak bersungguh menyayangi dia, tak mahu susah bersama.

Tiba-tiba muncul lelaki berperangai hantu ganggu hidup Naira. Iqbal Raid (Remy Ishak) namanya. Raid seronok untuk tawan hati Naira yang muka macam jeruk, ego dan sombong itu. Macam-macam cara Raid cuba untuk berbaik-baik dengan Naira.

Raid selalu ada bila Naira susah dan bermasalah. Dia sanggup buat apa saja, berkorban segalanya untuk Naira dan tidak lari seperti lelaki lain. Lama-lama Raid yang miring dan hantu itulah yang Naira rindu. Tidak mahu bercinta sebelum nikah, Naira setuju kahwin segera walau dibantah oleh abang kandung sendiri, Mirza.

Musim bulan madu berlalu dengan indah, baru terbongkar satu per satu rahsia Raid yang penuh misteri. Ketika itu, bolehkah Naira menerima Raid seadanya? Apakah kesudahan rumahtangga mereka? Terus bahagia atau sebaliknya?

Siapakah Iqbal Raid sebenarnya? Manusia biasa, hantu atau manusia sebaik malaikat?

Pelakon
-------

* Remy Ishak sebagai Iqbal Raid
* Mira Filzah sebagai Naira
* Kartina Aziz sebagai Umi
* Rozita Che Wan sebagai Kak Bed
* Isyariana Che Azmi sebagai Zeenat
* Uyaina Arshad sebagai Maryam
* Talha Harith sebagai Mirza
* PU Azman sebagai Che Muiz
* Harris Annuar sebagai Fariz
* Jesse Lim sebagai Ah Seng
* Maria Farida sebagai Puan Sri Anita
* Jasmin Hamid sebagai Datin Maria
* Jalaluddin Hassan sebagai Ayah Naira
* Norlia Ghani sebagai Mak Raid
* PU Rizz sebagai Hasnan
* Hairi Safwan sebagai Fuad

Rujukan
-------

1. ↑  "Drama Lelaki Kiriman Tuhan". MyInfotaip. 1 Oktober 2018.
Ahmad Zaharudin Idrus di UTM, Oktober 2022Ahmad Zaharudin Idrus di UTM, Oktober 2022
Tan Sri Datuk Dr Ahmad Zaharudin Idrus ialah seorang bekas ahli akademik yang berkhidmat sebagai penasihat sains kepada perdana menteri Malaysia Dr Mahathir Mohamad dan Abdullah Ahmad Badawi dari tahun 2001 hingga 2006.

Tempoh beliau paling ketara kerana misi Malaysia ke Antartika dan pelancaran Program Angkasawan Negara Malaysia yang menyaksikan Malaysia meletakkan orang pertamanya di angkasa lepas.

Beliau juga pernah berkhidmat sebagai naib canselor di Universiti Teknologi Malaysia dari tahun 1994 hingga 2001.

Biographi
---------

Ahmad Zaharudin dilahirkan di Lumut, Perak pada tahun 1944, dan dibesarkan di Taiping. Beliau menamatkan pengajian dalam bidang Sains Pertanian dari Universiti Malaya pada tahun 1969.

Kemudiannya dia bekerja sebagai pegawai pertanian kerajaan sebelum berpindah ke luar negara untuk mendapatkan kedua-dua ijazah Master's dan PhD dari Universiti Aberdeen.

Beliau kembali berkhidmat sebagai Pengarah Teknologi Makanan di Institut Penyelidikan dan Kemajuan Pertanian Malaysia (MARDI) dari tahun 1975 hingga 1981.

Ahmad Zaharudin Idrus bersama Fidel Castro, tahun 1990-an
Menjelang akhir 1980-an, beliau terlibat dalam penubuhan Institut Penyelidikan Petroleum Petronas. 

Beliau dilantik sebagai naib canselor di Universiti Teknologi Malaysia pada 1994 dan berkhidmat sehingga 1999.

Ahmad Zaharudin kemudiannya memegang jawatan sebagai Penasihat Sains kepada Perdana Menteri dari Januari 2001 hingga Julai 2006.

Beliau juga merupakan Presiden Akademi Sains Malaysia dari April 2001 hingga April 2007.

Ahmad Zaharudin Idrus bersama Mahathir Mohamad
Pada 6 Feb 2002, Ahmad Zaharudin mengetuai kontinjen Malaysia dari bandar pelabuhan terpencil Ushuala, Argentina, menaiki kapal pemecah ais Rusia Kapitan Dranitsyn dalam misi perintis ke Antartika.

Beliau juga bekerjasama rapat dengan Menteri Sains dan Teknologi Jamaluddin Jarjis apabila program angkasa lepas Malaysia diumumkan pada 2003. 

11,275 rakyat Malaysia dari semua lapisan masyarakat memohon untuk menjadi angkasawan pertama Malaysia. 

Akhirnya, ini menyebabkan Sheikh Muszaphar Shukri menjadi rakyat Malaysia pertama di angkasa pada 10 Oktober 2007.

Selepas persaraan beliau, Ahmad Zaharudin juga dipilih selaku Pengerusi Lembaga Pengarah di Universiti Malaysia Terengganu.

Pada tahun 2018, beliau dianugerahi Ijazah Kehormat Doktor Sains pada majlis Konvokesyen Universiti Malaysia Terengganu (UMT) ke-16. Beliau telah menerima anugerah tersebut atas sumbangan besarnya dalam bidang teknologi dan sains, dan pertanian.

Rujukan
=======

1. ↑
2. ↑
3. ↑
4. ↑
5. ↑
6. ↑
7. ↑
8. ↑  "25 terima PhD di UMT". *Harian Metro* (dalam bahasa Inggeris). 2014-11-30. Dicapai pada 2023-11-28.
9. ↑  ADLAN, MOHD AZLI (2018-11-11). "Tan Sri Dr. Ahmad Zaharudin Idrus terima Ijazah Kehormat Doktor Sains UMT". *Utusan Malaysia*. Dicapai pada 2023-12-27.
**Kelab Bola Sepak Al-Adalah** (Arab: نادي العدالة لكرة القدم, rumi: *nādī al-ʿadāla l-kurat al-qadam*code: ar is deprecated , "*Justice FC*"), ialah sebuah kelab bola sepak profesional Arab Saudi yang berpangkalan di Al-Hulaylah, Al-Ahsa, yang bermain dalam Liga Yelo. Kelab ini ditubuhkan pada tahun 1984.

Al-Adalah telah menamatkan saingan sebagai naib juara Divisyen Dua sebanyak dua kali, pertama pada musim 2008–09 dan kemudian pada musim 2015–16. Kelab itu hanya mampu menghabiskan empat musim pada Divisyen Liga Satu, kelas peringkat kedua dalam perlawan profesional bola sepak Saudi, sebelum kelayakan mereka ke Liga Roshn pada 15 Mei 2019. 

Kelab itu bermain di pangkalan mereka sendiri di Stadium Pangeran Abdullah bin Jalawi di Al-Ahsa, berkongsi stadium dengan tiga kelab lain yang berpangkalan di Al-Ahsa, Al-Fateh, Hajer dan Al-Jeel.

1. ↑  "فريق: العدالة" [Al-Adalh team]. *Kooora.com* (dalam bahasa Arab). Dicapai pada 13 March 2016.
2. ↑  "العدالة يكمل عقد المتأهلين إلى دوري المحترفين".
3. ↑  "Prince Abdullah bin Jalawi Sports City Stadium".
**Li Peng** (20 Oktober 1928 – 22 Julai 2019) adalah Perdana Menteri Republik Rakyat China (1987-1998), dan Ketua Jawatankuasa Tetap Kongres Rakyat Kebangsaan (1998-2003). Pada 1990-an Li menduduki tingkat kedua dalam Parti Komunis China.

Li dianggap sebagai arkitek utama tindakan kejam terhadap demonstrasi pro demokrasi besar-besaran di Beijing pada 4 Jun 1989, yang mendapat perhatian dan kritikan masyarakat dunia. Kontroversi muncul selepas projek Empangan Tiga Gaung.

Biodata
-------

Li Peng dilahirkan di Chengdu , negeri Sichuan. Anak kepada pengarang Li Shuoxun.Li menjadi yatim piatu pada usia tiga tahun ketika ayahnya dieksekusi oleh Kuomintang kerana mengkhianat .Dia menjadi anak angkat Zhou Enlai dan penyokong kuat dasar Mao Zedong.Umur 17 tahun pada tahun 1945, Li menyertai Parti Komunis China.

Politik
-------

Pada tahun 1941 dia belajar di Institut Ilmu Pengetahuan Alamdi Yan'an. Pada 1948, ia dihantar belajar di Institut Kejuruteraan Tenaga Moscow , jurusan tenaga elektrik air. Selama tempoh itu dia menjadi ketua Persatuan Mahasiswa China di Kesatuan Soviet. Setahun kemudian, Zhou Enlai menjadi Perdana Menteri Republik Rakyat China. Li selamat dari pergolakan Revolusi Kebudayaan tanpa kecederaan, kerana ramai keluarganya dari kalangan Komunis yang kuat.

Beliau menjadi wakil menteri industri (1979) dan kemudian menteri 1981. Antara 1979 -1983, dia menjadi Menteri Perindustrian.

Keluarga
--------

Li Peng berkahwin dengan Zhu Lin dan mempunyai 3 anak:Xiaopeng Li , Li Xiaolin , dan Li Xiaoyong.

Rujukan
-------
**Kelab Bola Sepak Al Batin** ( Arab: نادي الباطن لكرة القدمcode: ar is deprecated ) ianya merupakan sebuah kelab bola sepak profesional Arab Saudi yang berpangkalan di wilayah Hafar al-Batin, Provinsi Timur, yang terelegasyen dari divisyen professional dan musim ini harus bersaing di Liga Divisyen Pertama Saudi. Kelab ini ditubuhkan pada tahun 1979.

Warna Al-Batin ialah biru langit dan hitam. Pada penghujung musim 2007–08, mereka memenangi promosyen kenaikan kelab mereka bagi yang pertama kalinya ke Divisyen Kedua Saudi.  Pada tarikh 25 Mac 2011, Al-Batin berjaya memenangi promosyen bagi yang pertama kali ke Divisyen Pertama Saudi. Mereka bermain di tempat sendiri iakni Stadium Kelab Al-Batin. Setelah menempati posisi paling bawah dalam senarai liga, Al Batin mengalami relegasyen dan kembali ke Divisyen Pertama untuk musim 2023-2024.

1. ↑  "وسط استقبال حاشد للفريق بحفر الباطن" (dalam bahasa Arab). Al-Jazirah. 22 April 2008. Dicapai pada 14 March 2016.
2. ↑  "رحلة حائل تنقل الباطن على "الدرجة الأولى" بعد انتظار دام 33 عاماً" (dalam bahasa Arab). Al Riyadh. 28 March 2011. Dicapai pada 14 March 2016.
**Ikan Debam Dua Tanda** atau juga dikenali sebagai ikan Debam, Dengkis, atau Gebang ialah sejenis ikan air masin yang terdapat di Malaysia. Ia merupakan ikan tropika yang dinamakan oleh John E. Randall pada tahun 1955. Ctenochaetus dari perkataan Yunani, kteis, **ktenos** = sikat + Greek, **chaite** = rambut

Gambaran
--------

*Ikan Debam Dua Tanda* menduduki kawasan berkarang dan puing di lagun dalam dan terumbu ke arah laut lepas. Biasanya bersendirian, meragut alga permukaan (Ref. 90102). Makan dengan menyauk selaput detritus dan alga uniselular (contoh. dinoflagellate Gambierdiscus toxicus) yang menghasilkan toksin ciguatera yang menjadikan spesies ini hubungan utama dalam kitaran makanan ciguatera. (Ref. 1602, 48637). Caught with nets (Ref. 30573). </ref> Spesies ini terdapat di kawasan terumbu karang di Lautan India, termasuk juga Terumbu Karang Besar.

Taburan
-------

Indo-Pasifik: Afrika Timur sehingga Pulau Tuamoto, utara hingga ke selatan Jepun, selatan hingga tengah New South Wales (Australia) dan New Caledonia. Tidak dijumpai di Laut Merah, Teluk Oman, Teluk, Kepulauan Hawai, Marquesas, Rapa, Kepulauan Pitcairn, dan Pulau Easter.

Rujukan
-------

 1. ↑  Ctenochaetus binotatus Randall, 1955, Twospot surgeonfish di www.bluezooaquatics.com.
2. ↑

Pautan luar
-----------

* Carian gambar di Google.
**Sekolah Menengah Agama Maahad Nurul Fadzliah** atau nama ringkasnya *SMA Maahad Nurul Fadzliah*, merupakan sebuah Sekolah menengah agama yang terletak di Kampung Kelimat (Kira-kira 14 KM dari Bandar Sungai Siput dan 31 KM dari Bandaraya Ipoh)

Pada 2009, Sekolah Menengah Agama Maahad Nurul Fadzliah memiliki 72 pelajar lelaki dan 44 pelajar perempuan, menjadikan jumlah keseluruhan murid seramai 116 orang. Ia mempunyai seramai 16 orang guru. Kini, Maahad Nurul Fadzliah semakin berkembang maju. Setiap tahun Maahad ini menerima pemohonan yang banyak untuk kemasukan ke tingkatan satu hinggakan pihak atasan terpaksa membuat tapisan yang rapi.

Buat masa ini Maahad Nurul Fadzliah masih menawarkan 9 subjek sahaja di peringkat SPM. 9 subjek tersebut adalah Bahasa Melayu, Bahasa Inggeris, Bahasa Arab, Sains, Matematik, Perdagangan, Sejarah, Pendidikan Quran Sunnah dan Pendidikan Syariah Islamiah.

Sejarah
-------

Idea penubuhan telah dicetuskan oleh allahyarham Dato’ Haji Fadhil bin Haji Harun, ahli dewan undangan negeri Lintang pada mesyuarat UMNO cawangan Sungai Siput Utara pada tahun 1992.

Cadangan penubuhan Maahad Nurul Fadzliah disokong sebulat suara oleh ketua-ketua UMNO cawangan yang hadir. Pada asalnya Maahad Nurul Fadzliah ini ditubuhkan di Kampung Karai, Enggor, Kuala Kangsar Perak pada bulan Januari tahun 1993 dengan menggunakan bangunan Sekolah Agama Rakyat Al-dinniah, Karai. Disebabkan sambutan yang tidak menggalakkan oleh masyarakat maka penubuhan Maahad Nurul Fadzliah ini tidak dapat direalisasikan pada tahun tersebut.

Pada pertengahan tahun 1993 penubuhan Maahad Nurul Fadzliah kembali disuarakan oleh allahyarham Dato’ Haji Fadhil bin Haji Harun pada perjumpaan dengan ketua-ketua UMNO bahagian Sungai Siput Utara. Ustaz Samsudin bin Muhammad Lazim mencadangkan agar penubuhan Maahad Nurul Fadzliah di buka di Kampung Kelimat dengan menumpangkan bangunan Sekolah Agama Rakyat Al-Zainiah Kampung Kelimat dengan menumpang bangunan Sekolah Agama Rakyat Rakyat Al-Zainiah Kampung Kelimat, Sungai Siput Utara, Perak. Ustaz Samsudin pada ketika itu memegang jawatan guru besar di sekolah berkenaan. Maahad Nurul Fadzliah dapat direalisasikan penubuhannya apabila pada awal Januari 1994 seramai 27 orang pelajar menduduki ke tingkatan satu.

Bukan sesuatu yang mudah untuk menubuhkan sekolah yang segalanya bermula dengan kosong yakni tanpa bangunan sendiri, tanpa kewangan yang kukuh, namun kerjasama yang erat antara pengetua Ustaz Musa Bin Pandak Mat Arif, Ustaz Samsudin Bin Muhammad Lazim selaku penolong kanan pentadbiran serta dua lagi tenaga pengajar pada ketika itu iaitu cikgu Faridah Binti Muhammad Kamaruddin, Ustaz Bahari Bin Mahyiddin serta bantuan yang diberikan oleh Allahyarham Dato’ Haji Fadhil Bin Haji Harun selain bantuan dari masyarakat setempat impian penubuhan Maahad Nurul Fadzliah ini menjadi realiti.

Pencapaian
----------

Alamat
------

Sekolah Menengah Agama Maahad Nurul Fadzliah
Kampung Kelimat
31120, Sungai Siput (U)
Negeri Perak, Malaysia
Telefon = 6055912248
Fax = 6055912248

Pautan luar
-----------

*
Mick Schumacher
**Mick Schumacher** (Sebutan bahasa Jerman: [ˈmɪk ˈʃuːmaxɐ], lahir 22 Mac 1999) ialah seorang pemandu kereta lumba profesional. Dia kini bersaing dalam Formula Satu dengan Haas di bawah bendera Jerman. Mick juga merupakan ahli Akademi Pemandu Ferrari. Dia memulakan kerjaya perlumbaan dalam karting pada 2008 dan mara ke acara Formula 4 Jerman pada 2015. Selepas memenangi Kejuaraan Formula 3 Eropah pada musim 2018, dia kemudian naik untuk mencuba Kejuaraan Formula 2 pada musim berikutnya. Dia adalah anak kepada Michael Schumacher dan juga anak saudara kepada Ralf Schumacher.

Referensi
---------

1. ↑  "Mick Schumacher is born". Verstappen Info Page. 25 March 1999. Dicapai pada 26 March 2015.
2. ↑  "Schumacher, Mick Germany – ADAC Formel 4 Driver 2015". ADAC Formel 4. Diarkibkan daripada yang asal pada 2019-03-30. Dicapai pada 24 April 2015. Unknown parameter `|dead-url=` ignored (bantuan)
3. ↑  "Mick Schumacher joins Ferrari Driver Academy | Formula 1®". *www.formula1.com* (dalam bahasa Inggeris). 19 Januari 2019. Dicapai pada 12 November 2021.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Mick Schumacher*** |

* Situs resmi
* Mick Schumacher di Twitter
Bagi kawasan pinggir bandar Luxor di Mesir, lihat El Maris.
**Al-Maris** (Arab: المريس, rumi: *al-Marīs*code: ar is deprecated ) ialah nama bagi Nubia Hilir dalam bahasa Arab Zaman Pertengahan, sebuah kawasan di sekitar riam pertama dan kedua Sungai Nil yang juga termasuk Aswan. Oleh sebab kebanyakan sumber sejarah Nubia dari tempoh tersebut dalam bahasa Arab, ia kadangkala digunakan secara bergantian dengan wilayah Nubia di Nobatia. Bahagian utara al-Maris dahulu sebahagian daripada Mesir Hulu pada zaman Fatimiyah, dan separa merdeka di bawah penguasaan Kanz al-Dawlah antara tahun 1046 dan 1077 TM. Kanz ad-Dawla Nasir menyerang Nubia pada tahun 1066 tetapi gagal dan wilayah beliau diserbu.

Bandar-bandar utama ialah Aswan (Syene pada zaman Yunani) di Mesir dan Faras (Bakharas dalam Qibti, Pakhoras Yunani, Bajrash Arab) dan Istana Ibrim (Phrim Qibti, Primis Yunani) di Nobadia.

Kawasan itu diduduki oleh saudara Salahuddin al-Ayyubi, al-Malik al-Muazzam Syams al-Dawlah Turansyah (Turan-Syhah) dari 1172 hingga 1174, tetapi Ayyubiyah berundur beberapa tahun kemudian. Beberapa bahagian telah ditakluki oleh Bani Kanz dan sebahagian lagi dipegang oleh raja-raja Kristian di Dotawo. Ia diilhakkan pada namanya sahaja ke Mesir Mamluk oleh Baibars pada tahun 1276, tetapi sekurang-kurangnya sebahagiannya terus diperintah oleh raja-raja Kristian berautonomi di Dotawo sehingga penaklukannya oleh Sennar pada tahun 1504.

Lihat juga
----------

* Luxor
* Nobatia
* Bani Kanz

Rujukan
-------

* Maklumat geografi tentang al-Maris
* Hubungan antara Mesir Islam dan Nubia Kristian: Kes Baqt, makalah oleh Richard Lobban
* Arkamani: Jurnal Elektronik Arkeologi dan Antropologi Sudan
* The Medieval Kingdoms of Nubia: Pagans, Christians and Muslims along the Middle Nile, oleh Derek Welsby
Walīd ibn ʿUtba (w. 624) ialah anak kepada Utba ibn Rabi'a dan saudara kepada Abu Hudhaifa ibn Utba dan Hind binti Utba. Sama seperti bapanya, Walid menentang Muhammad dan Islam.

Beliau adalah seorang pahlawan Mekah yang garang yang dibunuh oleh Ali ibn Abi Talib dalam pertarungan tempur tradisional 3 juara pada hari Perang Badar sebelum pertempuran penuh bermula. Walid, ayahnya Utba, dan bapa saudaranya Shayba adalah tiga orang juara tentera Mekah yang berperang melawan Hamza ibn Abd al-Muttalib, Ali ibn Abi Talib, dan Ubayda ibn al-Harith. Dalam pertarungan pertempuran itu, Walid dibunuh oleh Ali, ayah Walid Utba dibunuh oleh Hamza, dan kemudian bapa saudaranya Shayba dibunuh oleh Ubaidah.

Perang Badar dan kematian

Ayahnya Utbah terbunuh dalam perang Badar, sebagaimana yang diriwayatkan dalam kumpulan hadis Sunan Abi Dawud. Di dalamnya, Ali ibn Abi Talib dipetik berkata:

(Pada perang Badar) Utbah ibn Rabi'ah maju ke hadapan diikuti oleh anak lelakinya dan saudaranya dan berseru: "Siapakah di antara kamu yang akan mencabar kami dalam pertarungan tempur tradisional 3 orang juara?" Beberapa pemuda Ansar menyahut seruannya. Utbah bertanya kepada mereka: "Siapakah kamu?" Mereka memberitahunya. Dia menjawab: "Kamu memang berani. Namun, kami mengharapkan untuk menghadapi rakan sebaya kami, rakan sebaya kami, sekutu kamu dari Quraisy yang telah mengkhianati kami!" Hamza ibn Abdul-Muthalib mengeluarkan pedangnya dan memanggil dua daripada kami untuk menyertainya, saya dan Ubaidah ibn al-Harith. Hamza terus menuju ke arah Utbah. Selepas beberapa pukulan, Utbah terbaring di atas tanah.[1]

Pertempuran bermula dengan juara dari kedua-dua tentera muncul untuk terlibat dalam pertempuran. Tiga orang Ansar muncul dari barisan Muslim, hanya untuk dijerit balik oleh orang Mekah, yang gugup untuk memulakan sebarang perselisihan yang tidak perlu dan hanya mahu memerangi orang Islam Quraisy. Maka Hamza menghampiri dan memanggil Ubayda dan Ali untuk menyertainya. Orang Islam menghantar juara Mekah dalam pertempuran tiga lawan tiga. Hamza ibn Abdul-Muthalib membunuh lawannya Utbah ibn Rabi'ah; Ali bin Abi Talib membunuh lawannya Walid bin Utba; Ubaydah ibn al-Harith telah dicederakan oleh lawannya Syaibah ibn Rabi'ah, tetapi akhirnya membunuhnya. Jadi ini adalah pertempuran tradisional 3 lawan 3 yang menang untuk orang Islam.

Kini kedua-dua tentera mula menembak anak panah dan menyerang antara satu sama lain. Beberapa orang Islam dan tidak diketahui bilangan pahlawan Quraisy telah terbunuh. Sebelum serangan sebenar bermula, Muhammad telah memberi arahan agar orang Islam menyerang dengan senjata jarak jauh mereka, dan hanya menyerang Quraisy dengan senjata jarak dekat apabila mereka maju.[2] Sekarang dia memberi arahan untuk menyerang, melemparkan segenggam batu ke arah orang Mekah dalam apa yang mungkin merupakan isyarat tradisional Arab sambil menjerit "Hancurlah muka-muka itu!"[3][4] Tentera Islam menjerit "Yā manṣūr amit!"[ 5] "Wahai orang yang telah dimenangkan oleh Allah, bunuhlah!" dan menyerbu barisan Quraisy.
**Selat Pulau Pinang** adalah selat sepanjang 11 kilometer yang memisahkan Pulau Pinang dari Semenanjung Tanah Melayu. Pulau Pinang terletak di sebelah barat saluran, manakala Seberang Perai, separuh daratan Negeri Pulau Pinang, adalah di sebelah timur. Hujung saluran utara dan selatan menyertai Selat Melaka, salah satu laluan maritim tersibuk di dunia.

Selat ini menyediakan laluan laut dalam ke Pelabuhan Pulau Pinang, yang terletak di Butterworth di Seberang Perai. Di samping itu, Dermaga Swettenham di George Town, ibu kota Pulau Pinang yang terletak di Pulau Pinang, adalah destinasi popular untuk kapal pesiar, yang menjadi salah satu pintu masuk utama ke Pulau Pinang.

Sejak penubuhan Pulau Pinang sebagai tempat perdagangan Kerajaan British pada tahun 1786, Selat Pulau Pinang secara historis menjadi laluan penghantaran yang sibuk.

Geografi
--------

Selat Pulau Pinang memisahkan Pulau Pinang dari Semenanjung Melayu ke timur. Ia menghubungkan dengan Selat Melaka ke utara dan selatan.

Selat juga boleh dibahagikan kepada Saluran Utara dan Saluran Selatan. Saluran Utara merujuk kepada badan air di utara lereng timur laut Pulau Pinang, di mana George Town terletak, manakala Saluran Selatan merangkumi badan air di selatan itu.

Pengangkutan
------------

Selat Utara, Selat Pulau Pinang

### Jambatan

Lihat juga: Jambatan Sultan Abdul Halim Muadzam Shah
Dua jambatan kini melintasi Selat Pulau Pinang - Jambatan Pulau Pinang dan Jambatan Kedua Pulau Pinang. Jambatan Pulau Pinang, yang siap pada tahun 1985, menghubungkan Perai di tanah besar dengan pinggir bandar Gelugor di Pulau Pinang. Pada 2014, Jambatan Kedua Pulau Pinang di selatan dibuka untuk kegunaan awam, sekali gus menggantikan Jambatan Pulau Pinang sebagai jambatan terpanjang di Asia Tenggara. Jambatan Pulau Pinang Kedua berjalan antara Batu Kawan di tanah besar dan Batu Maung di pulau itu.

### Feri

Lihat juga: Rapid Ferry
Di samping dua jambatan, Rapid Ferry merupakan satu lagi hubungan pengangkutan antara Pulau Pinang dan tanah besar. Tidak seperti kedua-dua jambatan, perkhidmatan feri beroperasi di luar terminal di tengah-tengah George Town, yang menawarkan pautan terus ke pusat bandar bagi mereka yang memasuki daratan.

Rujukan
-------

1. ↑  *Ebook Sailing guide: Strait of Malacca (East)*. Sea-Seek. 2016.
2. ↑  "Is Penang's tourism on the right track?". *Penang Monthly* (dalam bahasa Inggeris). 2015-10-01. Diarkibkan daripada yang asal pada 2016-10-26. Dicapai pada 2017-02-19.
3. ↑  "The Changing Harbour Front". *Penang Monthly* (dalam bahasa Inggeris). 2016-07-01. Diarkibkan daripada yang asal pada 2017-02-20. Dicapai pada 2017-03-01.

Sastera
-------

* Bjorn Kjerfve "Oceanographic Observations and Numerical Modeling of Circulation and Dispersion in Penang Strait, Malaysia Diarkibkan 2016-03-04 di Wayback Machine." Belle W. Baruch Institute for Marine Biology and Coastal Research, University of South Carolina
***Mencari Rahmat*** merupakan sebuah filem komedi bebas Malaysia 2017 arahan Al Jafree Md Yusop terbitan AB Roll Sdn. Bhd.. Ia dibintangi oleh Namron, Amerul Affendi, Nadia Aqilah, Sharifah Amani, Adibah Noor, Fauziah Nawi, Azman Hassan, Eric Fuzi. Filem ini ditayangkan kepada umum 29 Julai 2017.

Sinopsis
--------

Razak merupakan seorang anak yatim piatu yang kini begelar seorang ahli perniagaan berjaya di Pulau Pinang. Selepas ibu bapa angkatnya meninggal dalam satu kemalangan, dia mewarisi segala-galanya, termasuk menjadi penjaga kepada cucu mereka berusia 19 tahun bernama Ratna, yang juga yatim piatu. Bagaimanapun, Razak yang merupakan seorang kaki parti dan suka berfoya-foya mahu menunjukkan contoh baik kepada Ratna. Sementara itu, Azman seorang lagi yatim piatu yang dibesarkan oleh makciknya, Datin Azizah. Datin Azizah mempunyai anak perempuan bernama Rose yang juga kekasih Razak. Kehidupan mereka kemudian bertembung sebagaimana rahsia mereka terdedah.

Pelakon
-------

* Namron sebagai Razak
* Amerul Affendi sebagai sebagai Azman
* Nadia Aqilah sebagai Rose
* Sharifah Amani sebagai Ratna
* Adibah Noor sebagai Datin Azizah
* Fauziah Nawi sebagai Aunt Normah
* Eric Fuzi sebagai Reza
* Azman Hassan sebagai Mokhtar
* Tun Fazrul Azri sebagai Butler Glam Rock
* Anuar Paharudin sebagai Uncle Pekin

Penerbitan
----------

*Mencari Rahmat* diarahkan oleh Al Jafree Md Yusop.

Keluaran dan sambutan
---------------------

Filem ini dikelaskan sebagai PG13

Rujukan
-------

1. ↑  Mencari Rahmat Cinema Malaysia (22 Julai 2017). Dicapai pada 29 Julai 2017.

Pautan luar
-----------

* *Mencari Rahmat*  di Pangkalan Data Filem Internet (IMDb)

| * l
* b
* s
Bendera Malaysia Filem Malaysia tahun 2010-an |
| --- |
| 
Sebelum •
2010 •
2011 •
2012 •
2013 •
2014 •
2015 •
2016 •
2017 •
2018 •
2019 •
Berikut •
 | Jata Malaysia |
***Anacondas: The Hunt for the Blood Orchid*** (bahasa Melayu harafiah ***Anaconda: Pemburuan Bagi Orkid Darah***) ialah sebuah filem berbahasa Inggeris yang mula ditayangkan pada tahun 2004. 

Filem Anacondas: The Hunt for the Blood Orchid ini telah dihasilkan di bawah arahan pengarah Dwight H. Little.

Pelakon
-------

Filem ini turut disertai oleh beberapa orang pelakon terkenal, antaranya adalah Morris Chestnut, KaDee Strickland, Eugene Byrd

Ringkasan
---------

Sebuah ekspedisi saintifik menuju ke Borneo untuk mendapatkan bunga yang dikenali sebagai Orchid Darah, yang boleh memberikan kehidupan yang lebih panjang. Sementara itu, mereka bertembung dengan ular dan satu sama sendiri.

Rujukan
-------

Pautan luar
-----------

* *Anacondas: The Hunt for the Blood Orchid*  di Pangkalan Data Filem Internet (IMDb)
* *Anacondas: The Hunt for the Blood Orchid* di Allmovie
* Anacondas: The Hunt for the Blood Orchid di Rotten Tomatoes
* *Anacondas: The Hunt for the Blood Orchid* di Metacritic
* *Anacondas: The Hunt for the Blood Orchid* di Box Office Mojo
|  |  |
| --- | --- |
|  | Cari ***Muhafazah*** dalam Wikikamus bahasa Melayu, kamus bebas. |

****Muḥāfaẓah**** (Arab: مُحَافَظَةcode: ar is deprecated  [muˈħaːfaðˤa]; jmk. مُحَافَظَاتcode: ar is deprecated  *muḥāfaẓāt* [muħafaˈðˤaːt]) ialah bahagian pentadbiran peringkat pertama bagi banyak negara Arab, dan bahagian pentadbiran peringkat kedua di Arab Saudi. Perkataan ini biasanya diterjemahkan sebagai "keKegabenoranan" dan kadang-kadang sebagai "provinsi atau wilayah". Ia berasal daripada akar bahasa Arab ح-ا-ف-ظcode: ar is deprecated  **ḥ-a-f-ẓ** (kata kerja: حافظ ḥafaẓa), yang bermaksud "menjaga" dan "melindung". Ketua **muḥāfaẓah** ialah (مُحَافِظcode: ar is deprecated ) **muḥāfiẓ**.

Muhafazah negara Arab
---------------------

* Kegabenoran Bahrain
* Kegabenoran Mesir
* Kegabenoran Iraq
* Kegabenoran Jordan
* Kegabenoran Kuwait
* Kegabenoran Libya (bersejarah)
* Kegabenoran Lubnan
* Kegabenoran Oman
* Kegabenoran Palestin
* Kegabenoran Arab Saudi (peringkat ke-2)
* Kegabenoran Syria
* Kegabenoran Yaman

Kegabenoran Tunisia dipanggil *wilāyah* dalam bahasa Arab.
**Resit** (Jawi: ‏**رسيت**‎code: ms is deprecated ‎) ialah pengakuan bahawa bilangan barangan tertentu atau jumlah wang tertentu telah diterima. Resit merekodkan pembelian barangan atau perkhidmatan yang diterima dalam pertukaran.

Cetakan
-------

Resit dari restouran gunung di Switzerland di puncak Grosse Scheidegg. Termasuk daftar makanan dengan harga, nombor Tisch (meja) (7/01), maklumat harga keseluruhan dalam dua mata wang (Frank Switzerland dan Euro), nota mengenai cukai 7.6%, maklumat hubungan dan nama juruwang (Ursula).
Di negara bertutur bahasa Inggeris istilah ini paling sering digunakan pada rekod bercetak yang diberikan pada pengguna pada tempat jualan yang menyenaraikan pembelian yang dibuat, jumlah keseluruhan urusniaga kewangan termasuk cukai, potongan dan penyesuaian lain, jumlah dibayar dan kaedah pembayaran. 

Resit ini juga semakin memasukkan pesanan dari peniaga, jaminan atau perincian pulangan, tawaran istimewa, pengiklanan atau kupon. Resit juga diberikan bagi operasi bukan retail seperti urusniaga perbankan. Resit merupakan dokumen sah dalam perundangan. Dalam kebanyakan negara, terutama di Amerika Syarikat, ia diwajibkan menurut undang-undang bagi pekedai, dan individu, untuk memberikan resit dan menyimpan maklumat mengenai setiap resit, agar pihak berkuasa cukai, atau IRS boleh memeriksa bahawa jualan tidak disembunyikan.

### Kertas haba

Di mana sahaja kad kredit dan kebanyakan juala berlaku, resit dicetak menggunakan pencetak haba printing]] pada kertas haba. Sesetengah kertas haba memiliki Bisphenol A, yang pada dos tinggi mampu menyebabkan mati pucuk pada lelaki and is harmful to children, tetapi kertas haba bebas-BPA dan bebas phenol sepenuhnya juga terdapat. Ciptaan terkini telah mendorong kepada teknologi haba pelbagai warna dan keupayaan mencetak resit kedua belah.

Tidak bercetak
--------------

Resit tulis tangan atau dilengkapkan dengan tangan sering digunakan bagi urusniaga yang tidak kerap atau tidak berkala, atau bagi urusniaga yang dilakukan tanpa terminal, mesin tunai atau titik jualan (sebagai contoh, seperti yang diberikan oleh tuan rumah kepada penyewa sebagai resit untuk wang sewa.)

Industri berkait
----------------

Menguruskan resit dan dokumen kewangan yang serupa merupakan industri berjuta dollar di Amerika Syarikat. Pengguna boleh menggunakan komputer meja atau perisian di talian bagi menguruskan resit eletronik; kadang kala, resit dihantar secara digital dari peranti titik jualan kepada pengguna. Perkembangan trend resit digital telah mendorong kepada pelancaran perniagaan baru yang tertumpu pada pengurusan resit digital

Rujukan
-------

1. ↑   Receipt Legal Terms and Definition Law.com
2. ↑   Receipt Legal Terms and Definition Law.com
3. ↑   Recordkeeping for Individuals
4. ↑   BPA Tied to Impotence in Men,
5. ↑   Studies Report More Harmful Effects From BPA
6. ↑   Want Some Poison With Your Receipt?
Senator **Gan Ping Sieu** @ Gan Ping Shou (lahir 18 April 1966) di Kluang adalah politik MCA di kawasan DUN Mengkibol, Kluang, Johor. Beliau dilantik sebagai Naib Presiden MCA dan sebagai Senator di Dewan Rakyat. Beliau juga Timbalan Menteri Belia dan Sukan yang juga Ketua MCA Bahagian Kluang.

Politik
-------

Pada 2004, Gan Ping Sieu menjadi Adun Mengkibol dengan majoriti 9095 undi selepas menang dalam Pilihan raya 2004 dan dilantik sebagai Ahli jawatankuasa Pusat MCA (CC) dan Ketua Biro Pendidikan Politik.

Tapi pada 2008 beliau kalah kepada calon DAP. Mengkibol terletak dalam Parlimen Kluang. Satu lagi DUN dalam Parlimen Kluang adalah Dun Mahkota. Ng Lam Hua (DAP) menang dengan mendapat 13,538 undi dan majoriti 561 undi. Sementara Gan Ping Shou @ Gan Ping Sieu (BN) mendapat 12,257 undi. Dalam Pilihan raya 1995 dan 1999 Ng Kim Lai (BN) menang di Mengkibol. Beliau menewaskan Teo Chue Koon dari DAP.

Pengundi kawasan Mengkibol dari Gunung Lambak, Kampung Mengkibol, Taman Muhibbah, Kampung Baharu Yap Tau Sah , Taman Kampung Masjid, Taman Intan dan lain-lain. 

Pada 4 Jun 2010, Perdana Menteri Malaysia, Datuk Seri Najib Tun Razak melantik beliau sebagai Timbalan Menteri Belia dan sukan.Turut dilantik dan mengangkat sumpah ialah Datuk G. Palanivel, Datuk Donald Lim, Datuk Maglin Dennis D’Cruz, Datuk Richard Riot dan Chua Tee Yong. Mereka angkat sumpah menyimpan rahsia negara di hadapan Yang di-Pertuan Agong, Sultan Mizan Zainal Abidin di Istana Negara. Majlis itu dihadiri oleh Ketua Hakim Negara, Tun Zaki Azmi;Ketua Setiausaha Negara, Tan Sri Mohd Sidek Hassan; Datuk Seri Najib Tun Razak dan Timbalan Perdana Menteri Malaysia, Tan Sri Muhyiddin Yassin.

Pada 29 November 2011, sebagai Timbalan Menteri Belia dan Sukan, beliau berharap sasaran satu juta sukarelawan menjelang akhir tahun 2012 akan tercapai.